CELEX: 32004R1786
Language: sl
Date: 2004-10-14 00:00:00
Title: Uredba Sveta (ES) št. 1786/2004 z dne 14. oktobra 2004 o razveljavitvi Uredbe (ES) št. 3274/93 o preprečevanju dobave nekaterih vrst blaga in storitev Libiji

16.10.2004   
            
            
               SL
            
            
               Uradni list Evropske unije
            
            
               L 317/7
            
         
      UREDBA SVETA (ES) št. 1786/2004
   z dne 14. oktobra 2004
   o razveljavitvi Uredbe (ES) št. 3274/93 o preprečevanju dobave nekaterih vrst blaga in storitev Libiji
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti členov 60 in 301 Pogodbe,
   ob upoštevanju Skupnega stališča Sveta 2004/698/SZVP z dne 14. oktobra 2004 o odpravi omejevalnih ukrepov proti Libiji (1),
   ob upoštevanju predloga Komisije,
   ob upoštevanju naslednjega:
   
               (1)
            
            
               Varnostni svet Združenih narodov (VSZN) je 12. septembra 2003, v skladu s poglavjem VII Ustanovne listine Združenih narodov, v svoji Resoluciji 1506 (2003) sklenil s tem dnem odpraviti ukrepe, ki so bili uvedeni z odstavki 4, 5 in 6 Resolucije 748 (1992) in odstavki 3, 4, 5, 6 in 7 Resolucije 883 (1993).
            
         
               (2)
            
            
               Ukrepe, ki jih je uvedel z odstavkoma 4 in 5 Resolucije 748 (1992) in z odstavki 3, 4, 5 in 6 Resolucije 883 (1993), je Skupnost izvajala z Uredbo Sveta (ES) št. 3274/93 z dne 29. novembra 1993 o preprečevanju dobave nekaterih vrst blaga in storitev Libiji (2). Uporaba te uredbe je bila začasno odložena z Uredbo (ES) št. 836/1999 (3).
            
         
               (3)
            
            
               Uredbo (ES) št. 3274/93 je zato treba razveljaviti.
            
         
               (4)
            
            
               Ukrepe iz odstavka 8 Resolucije 883 (1993), ki jih Resolucija 1506 (2003) ni odpravila, Skupnost izvaja z Uredbo (ES) št. 3275/93 (4), ki mora iz tega razloga ostati v veljavi –
            
         SPREJEL NASLEDNJO UREDBO:
   Člen 1
   Uredba (ES) št. 3274/93 je razveljavljena.
   Člen 2
   Uredba Sveta (ES) št. 3275/93 ostane v veljavi. Sklicevanje na Skupno stališče z dne 22. novembra 1993 v preambuli te uredbe se bere kot sklicevanje na Skupno stališče 2004/698/SZVP.
   Člen 3
   Ta uredba začne veljati z dnem objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 14. oktobra 2004
      
         
            Za Svet
         
         
            Predsednik
         
         P. VAN GEEL
         
      
   
   
      (1)  Glej stran 40 tega Uradnega lista.
   
      (2)  UL L 295, 30.11.1993, str. 1.
   
      (3)  UL L 106, 23.4.1999, str. 1.
   
      (4)  UL L 295, 30.11.1993, str. 4.